Ričardas Šlepavičius

Ričardas Šlepavičius (g. 1970 m. balandžio 7 d. Plungėje) – Lietuvos diplomatas, Lietuvos ambasadorius Italijoje (2017–2022 m.), Pietų Korėjoje (nuo 2022 m.).

 Biografija 
1988 m. baigė Plungės 5-ąją vidurinę mokyklą, 1994 m. – Vilniaus universiteto Gamtos mokslų fakultetą. 1992–1994 m. kartu mokėsi VU Tarptautinių santykių ir politikos mokslų institute.

1993–1996 m. buvo Lietuvos užsienio reikalų ministerijos NVS šalių skyriaus trečiuoju, antruoju ir pirmuoju sekretoriumi. 1996–1998 m. dirbo Maskvoje, Lietuvos ambasados pirmuoju sekretoriumi. 1998–2001 m. buvo Lietuvos Generalinis konsulas Kaliningrade.

2001–2003 m. dirbo URM Vidurio Europos šalių skyriaus patarėju, 2003–2005 m. prezidento patarėjo pavaduotojo patarėju.

2005–2008 m. buvo Lietuvos ambasados Turkijos Respublikoje patarėjas, ministras patarėjas (2006–2007 m. tuo pat metu – laikinasis reikalų patikėtinis Azerbaidžane).

2008 m. grįžo į Lietuvą, buvo URM Administracinio departamento direktoriaus pavaduotojas, 2009 m. – šio departamento direktorius.Ričardas Šlepavičius. Kas yra Kas Lietuvoje. Auksinis Tūkstantmečio leidimas. Neolitas, 2009. Nuo 2011 m. nuolatinio Lietuvos atstovo ES pavaduotojas (Briuselyje). 2014-2017 m. vadovavo URM Personalo departamentui.

Nuo 2017 m. rugpjūčio 1 d. buvo Lietuvos Respublikos nepaprastasis ir įgaliotasis ambasadorius Italijos Respublikoje, Maltos ir San Marino Respublikose bei Lietuvos nuolatinis atstovas prie Jungtinių Tautų maisto ir žemės ūkio organizacijos.  (president.lt) 2022 m. gegužės 26 d. paskirtas pirmuoju Lietuvos ambasadoriumi Pietų Korėjoje, reziduojančiu Seule.Prezidentas įteikė skiriamuosius raštus Lietuvos ambasadoriui Pietų Korėjoje, LR Prezidentūros kanceliarija, 2022 05 26

Turi nepaprastojo pasiuntinio ir įgaliotojo ministro diplomatinį rangą.

 Šaltiniai 

Kategorija:Lietuvos konsulai
Kategorija:Lietuvos ambasadoriai Italijoje